Rīgā

29.03.2017. Nr.3.1.2-3/738

**Valsts kancelejai**

*Par Ministru kabineta sēdes protokollēmuma projektu „Par Ministru kabineta 2013.gada 17.decembra sēdes protokollēmuma (prot. Nr.67 106.§) „Informatīvais ziņojums „Par valsts sabiedrības ar ierobežotu atbildību „Latvijas Nacionālā opera” turpmākas darbības priekšlikumiem apgrozāmo līdzekļu stabilizēšanai un finansiālās darbības uzlabošanai”” 4.punktā dotā uzdevuma atzīšanu par aktualitāti zaudējušu”*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu „Par Ministru kabineta 2013.gada 17.decembra sēdes protokollēmuma (prot. Nr.67 106.§) „Informatīvais ziņojums „Par valsts sabiedrības ar ierobežotu atbildību „Latvijas Nacionālā opera” turpmākas darbības priekšlikumiem apgrozāmo līdzekļu stabilizēšanai un finansiālās darbības uzlabošanai”” 4.punktā dotā uzdevuma atzīšanu par aktualitāti zaudējušu” (turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Ministru kabineta 2013.gada 17.decembra sēdes protokollēmuma (prot. Nr.67 106.§) „Informatīvais ziņojums „Par valsts sabiedrības ar ierobežotu atbildību „Latvijas Nacionālā opera” turpmākas darbības priekšlikumiem apgrozāmo līdzekļu stabilizēšanai un finansiālās darbības uzlabošanai” 4.punktā Kultūras ministrijai doto uzdevumu sagatavot un noteiktā kārtībā iesniegt Ministru kabinetā informatīvo ziņojumu par priekšlikumiem atalgojuma sistēmas attīstībai kultūras nozarē kopumā.Kultūras ministrija, pamatojoties uz doto uzdevumu, sagatavoja informatīvo ziņojumu „Par priekšlikumiem atalgojuma sistēmas attīstībai kultūras nozarē” (turpmāk – informatīvais ziņojums), kas tika izsludināts Valsts sekretāru 2014.gada 9.oktobra sanāksmē (prot. Nr.39 9.§) (VSS-913).  Informatīvā ziņojuma saskaņošanas ietvaros tika saņemti konceptuāla rakstura iebildumi, ka nav atbalstāma lineāra atalgojuma palielināšana kultūras nozarē, kā arī atalgojuma palielināšana ir vērtējama kopā ar priekšlikumiem citu nozaru atalgojuma sistēmas attīstībai, atbilstoši valsts budžeta iespējām, tāpat atalgojuma jautājuma sakārtošana ir veicama atbilstoši reālajai situācijai, salīdzinot atbilstošas saimes un līmeņus, jo nevar savstarpēji salīdzināt vidējo atlīdzību sabiedriskajā sektorā, kas sevī ietver gan politikas plānotāju, gan augstākā līmeņa vadītāju, gan Eiropas Savienības struktūrfondu apsaimniekotājus, ar konkrēto amatu saimi, kas nav saistīta ar iepriekš minētajām saimēm, kā arī nepieciešamie uzlabojumi atalgojuma sistēmā veicami kopsakarā ar vienoto valsts pārvaldes atalgojuma sistēmu, ņemot vērā Valsts pārvaldes cilvēkresursu attīstības koncepcijā (apstiprināta ar Ministru kabineta 2013.gada 6.februāra rīkojumu Nr.48) atspoguļotās problēmas attiecībā uz darba samaksu valsts pārvaldē, kā arī noteiktos uzdevumus darba samaksas un sociālo garantiju sistēmas pilnveidošanai. Ņemot vērā minēto, informatīvais ziņojums Valsts sekretāru 2015.gada 1.oktobra sanāksmē (prot. Nr.38 29.§) tika atsaukts.Ministru kabineta 2016.gada 1.marta sēdes protokollēmuma (prot. Nr.10 50.§) „Informatīvais ziņojums „Par vienoto atlīdzības sistēmu valsts pārvaldē” (atbilde Saeimas Publisko izdevumu un revīzijas komisijai)” 2.punkts paredz uzdevumu Finanšu ministrijai sadarbībā ar Valsts kanceleju pēc pētījuma „Salīdzinošs pētījums par atalgojuma apmēru” rezultātu saņemšanas izvērtēt pētījumā sniegtos secinājumus par darbinieku darba samaksu līdzvērtīgos amatos valsts tiešās pārvaldes iestādēs (atsevišķi nodalot arī ministrijas) un privātajā sektorā un līdz 2016.gada 1.septembrim iesniegt Valsts kancelejā informatīvo ziņojumu ar iespējamajiem risinājumiem valsts tiešās pārvaldes iestāžu augsti kvalificētu ekspertu un augstākā līmeņa vadītāju konkurētspējīgas atlīdzības nodrošināšanai. Saskaņā ar Ministru kabineta 2016.gada 6.septembra sēdes protokollēmuma (prot. Nr.44 24.§) „Par Ministru kabineta 2016.gada 1.marta sēdes protokollēmuma (prot. Nr.10 50.§) „Informatīvais ziņojums „Par vienoto atlīdzības sistēmu valsts pārvaldē” (atbilde Saeimas Publisko izdevumu un revīzijas komisijai)” 2.punktā dotā uzdevuma izpildi” 1.punktu minētā uzdevuma termiņš tika pagarināts līdz 2016.gada 31.decembrim.Vienlaikus Kultūras ministrija atbilstoši valsts budžeta iespējām pastāvīgi veic pasākumus, lai iespēju robežās palielinātu kultūras nozarē nodarbināto atalgojumu. 2015. un 2016.gadā atalgojums tika palielināts kultūras iestādēs, kurās konstatēts viszemākais vidējais atalgojums pret citām iestādēm ar līdzīgu funkciju un pret vidējo sabiedriskajā sektorā strādājošā darba samaksu 2013.gadā. Muzeju, arhīvu un bibliotēku speciālistiem ar augstāko izglītību vidējais atalgojums tika palielināts līdz 695 *euro* mēnesī, savukārt profesionālajiem mūziķiem, kas ir viena no starptautiskajai konkurencei visvairāk pakļautajām kultūras nozarē nodarbināto grupām – līdz 800 *euro* mēnesī. 2017.gadā izdevās panākt 10,7 milj. *euro* budžeta pieaugumu kultūras nozarē strādājošo atalgojumam. Būtiskākais pieaugums saistīts ar jaunā darba samaksas modeļa ieviešanu kultūrizglītības pedagogiem – 8,6 milj. *euro*, bet 1,77 milj. *euro* ir novirzīti teātru, koncertorganizāciju, operas un baleta darbinieku atalgojumam, tādējādi vidēji par 15% ir palielināts  atalgojums teātru un koncertu apkalpojošajam personālam. Savukārt no 2017.gada 1.marta vidēji par 10%  pieaugs atalgojums mūziķiem un aktieriem, sasniedzot vidēji 880 *euro*.  Salīdzinoši neliels finansējums 293 060 *euro* apmērā paredzēts kultūras mantojuma iestāžu atalgojuma celšanai, tāpēc mantojuma nozarē strādājošo atalgojuma celšana ir Kultūras ministrijas 2018.gada prioritāte.Lai turpmāk nodrošinātu koordinētu priekšlikumu izstrādi par valstī nodarbināto kultūras darbinieku atalgojumu, Kultūras ministrija rīkosies, pamatojoties uz kopīgajiem Finanšu ministrijas un Valsts kancelejas izstrādātajiem un Ministru kabinetā apstiprinātajiem priekšlikumiem atlīdzības sistēmas valsts pārvaldē pilnveidei. Ņemot vērā minēto, Kultūras ministrija ir sagatavojusi Projektu, kas paredz atzīt Ministru kabineta 2013.gada 17.decembra sēdes protokollēmuma (prot. Nr.67 106.§) „Informatīvais ziņojums „Par valsts sabiedrības ar ierobežotu atbildību „Latvijas Nacionālā opera” turpmākas darbības priekšlikumiem apgrozāmo līdzekļu stabilizēšanai un finansiālās darbības uzlabošanai” 4.punktā doto uzdevumu par aktualitāti zaudējušu.  |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.1.apakšpunktu Ministru kabineta sēdes protokollēmuma projektu par Ministru kabineta sēdes protokollēmumā ministrijai vai citai institūcijai dotā uzdevuma izpildi Valsts sekretāru sanāksmē nav nepieciešams izsludināt. |
| Informācija par saskaņojumiem | Nav attiecināms. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Kultūras ministrijas Kultūrpolitikas departamenta Nozaru politikas nodaļas vadītāja Iluta Treija. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Nav attiecināms. |

Pielikumā:  Ministru kabineta sēdes protokollēmuma projekts „Par Ministru kabineta 2013.gada 17.decembra sēdes protokollēmuma (prot. Nr.67 106.§) „Informatīvais ziņojums „Par valsts sabiedrības ar ierobežotu atbildību „Latvijas Nacionālā opera” turpmākas darbības priekšlikumiem apgrozāmo līdzekļu stabilizēšanai un finansiālās darbības uzlabošanai”” 4.punktā dotā uzdevuma atzīšanu par aktualitāti zaudējušu” (KMProt\_010317\_kultura) uz 1 lp.

Kultūras ministre D.Melbārde

Treija 67330262

Iluta.Treija@km.gov.lv